בני פרידמן

בני פרידמן (שם מלא: בן ציון הכהן פרידמן; נולד בט' בכסלו תשמ"ה, 3 בדצמבר 1984) הוא זמר חסידי-אמריקאי. הקליפים והשירים שלו צברו עשרות מיליוני צפיות ברחבי הרשת, וזכו להצלחה גם במגזר החילוני, מה שהופך אותו לאחד הזמרים החסידיים הפופולריים בכל הזמנים.<ref></ref> הוא ידוע בזכות קולו הייחודי, הקליפים המצליחים שלו, וסגנונו המוזיקלי המשלב בין מוזיקה חסידית מסורתית לזרמים מודרניים וחילונים. כבר מגיל צעיר גילה כישרון מוזיקלי יוצא דופן, החל לשיר ולהופיע בפני קהילות יהודיות ברחבי ארצות הברית, ונחשב לאחד הזמרים החסידיים הפופולריים ביותר כיום. הוא פרח בז'אנר הפופ החסידי עם אלבומו הראשון ב-2009, מאז הוא עורך מסעי הופעות רבים בכל רחבי העולם. בשנת 2018 זכה באלבום פלטינה על אלבומו "מלאו את העולם באור".<ref></ref> הוא רואה במוזיקה שלו כלי שליחות, במטרה לקרב יהודים ליהדות. פרידמן זכה לחשיפה גדולה עם שירים כגון עברי אנכי (יותר מ-27 מיליון צפיות ביוטיוב) ותודה (יותר מ-18 מיליון צפיות).

==ביוגרפיה==
בני פרידמן נולד בסיינט פול, מינסוטה, שם אביו, הרב מאניס פרידמן, היה שליח חב"ד. דודו הוא כוכב הזמר היהודי-אורתודוקסי אברהם פריד; הוא גם בן דודם הראשון של שמואל ובנצי מרקוס (בנים של אחותו של אביו, איטה), חברי להקת היום השמיני. הוא הבן העשירי מתוך 14 אחים. למד בישיבות חב"ד בפוסטוויל, איווה ובצפת. הוא הוסמך לרבנות ושימש כשליח חב"ד בטוסון באריזונה כמה שנים.

==קריירה==
בילדותו נהנה פרידמן לשיר ליד שולחן השבת המשפחתי ולהאזין לתקליטורים של אברהם פריד, מרדכי בן דוד ומשה יס. היה לו גם נוח להופיע מול קהל. לאחר בר המצווה שלו החל להופיע במחנות קיץ יהודים אורתודוקסים בהרי קטסקיל. מאוחר יותר הוא הופיע בקונצרטים ברחבי ארצות הברית, אירופה וישראל במהלך חופשותיו מהישיבה. הוא למד פיתוח קול במשך כארבע שנים בקליפורניה אצל מאמן הקול סת' ריגס ובהמשך אצל יעקב יאנג בקראון הייטס. הוא פיתח אז תוכנית בשם היהדות: השיר והסיפור שאיתה הופיע בחוף המערבי.

את דרכו המוזיקלית החל פרידמן כשדודו אברהם פריד המליץ עליו בפני המפיק איזי טאובנפלד כשהחליט שגלום בו כישרון גדול שכדאי לממשו והכניס אותו לדיסק "אמריקה אסק" והשקיע באלבומו הראשון "טעמו וראו כי טוב ה'" שהפיק אבי ניומרק בשנת 2009. טאובנפלד נפטר במהלך יצירת האלבום ואחד השירים באלבום מוקדש לזכרו.

לאחר הצלחת האלבום הראשון, הוציא אלבום נוסף בשם "יש תקווה" שהופק גם הוא על ידי ניומרק. השיר "יש תקווה", הנושא את שם האלבום, יצא במבצע עמוד ענן והפך ללהיט גדול. השיר עשה רעש בעולם היהודי ועולם המוזיקה היהודית בפרט. השיר מעודד תקווה ואמונה בשם, ונכתב בשיתוף ארי גולדוואג ומרים ישראלי. השיר זכה לאזכור במאמר מערכת בעיתון היהודי האורתודוקסי "יתד נאמן", עיתון שאינו ידוע בביקורות מוזיקה. "יש תקווה" גם קיבל הרבה גרסאות אחרות על ידי מספר רב של זמרים ומקהלות יהודיות אורתודוקסיות גדולות, והוא אף יצא ביידיש על ידי מקהלת ידידים.

בשנת 2013 הוציא פרידמן את אלבומו השלישי "בני היכלא" המכיל זמירות שבת מסורתיות ומודרניות. אלבום זה הופק על ידי שרולי מאייר.

בשנת 2014 הוציא את אלבום הסולו השלישי שלו, "כל הנשמה שלי".

בקיץ 2014 יצא עם פרחי מיאמי לסבב הופעות באירופה ובישראל לרגל 36 שנה לפרחי מיאמי, ולרגל צאת האלבום החדש שלהם. בישראל באותה העת התרחש מבצע צוק איתן שבעטיו בוטלו 2 הופעותיו שהיו אמורות להיערך בצרעה. בסופו של דבר, הופעה התקיימה בתיאטרון ירושלים, על אף המצב הביטחוני הקשה.

ב-21 ביוני 2015 הוציא את השיר תודה, כחלק מהאלבום "כל הנשמה שלי". השיר זכה להצלחה גדולה במגזר, אך גם בקרב מגזרים אחרים. הוא אחד השירים המצליחים של בני, ואחד השירים המצליחים במוזיקה היהודית. לשיר מעל 18 מיליון צפיות ביוטיוב.

בשנת 2016, פרידמן הוציא אלבום חדש "למלא את העולם באור" עם 13 שירים מקוריים.פרידמן בקונצרט ב[[ארצות הברית ב-2010]]במאי 2017 הוציא עם מאיר קיי קליפ ראשון מסוגו בשם "תולדות המוזיקה החסידית". הקליפ מציג את ההיסטוריה בז'אנר המוזיקה החסידי, ומראה את ההתקדמות בשירים ובניגונים.

ב-5 בספטמבר 2017 הוציא את הסינגל "עברי אנכי", אשר הפך ללהיט גדול ולהצלחה בקרב הציבור החרדי והדתי. על הלחן נמנה ארי גולדוואג, השיר הופק מוזיקלית על ידי דניאל קפלר ועל הפקת הקליפ עמד מאיר קיי. נכון למרץ 2023, הקליפ לשיר זכה ללמעלה מ-27 מיליון צפיות באתר יוטיוב - הנחשב להישג נדיר ביותר לזמר בז'אנר זה. כמו כן בשנת 2017 השיר זכה לתואר שיר השנה במגזר הדתי-חרדי.

באוגוסט 2018, זכה באלבום פלטינה על מכירת למעלה משלושים אלף עותקים של אלבומו "מלאו את העולם באור".

באוגוסט של אותה השנה התראיין לכאן מורשת ברדיו בראיון שחווה הצלחה גדולה על חייו ופועלו בתחום המוזיקה, והרצון שלו לשמח ולעבוד קשה כדי לעשות זאת.<ref></ref>

בשנת 2019 הוציא אלבום אולפן בשם "כולנו נלך" ובו 13 שירים. המוזיקה הופקה על ידי בני פרידמן, בהפקה משותפת של אברהם זאמיסט ונכתבה על ידי מגוון רחב של מלחינים, ביניהם: ארי גולדוואג, אודי דמארי, משה ואיצי וולדנר. 13 השירים הוקלטו בשידור חי עם התזמורת האמנותית של בודפשט, הונגריה. כולל עיבודים תזמורתיים של פרדריק ברנרד, גרשון פריישטט ואלחנן אלחדד.

ביולי 2020 בתקופת הקורונה הוציא את האלבום הווקאלי הראשון שלו Whispers of the Heart (לחישות הלב) שנוצר עם דני גרוס. ובאפריל 2021 הוציא את האלבום הווקאלי השני Whispers of the Heart 2 (לחישות הלב 2).

במאי 2022 הוציא את הסינגל-קליפ "ימה". השיר זכה להצלחה גדולה, ובאוקטובר של אותה שנה זכה השיר במקום הראשון (מתוך 30) בקטגוריית "שיר השנה" במצעד המוזיקה השנתי של תחנת הרדיו "קול חי מיוזיק", ובמקום השני (מתוך 30) במצעד של רדיו "קול פליי".<ref></ref>פרידמן בהופעה ב-[[2022]]באוקטובר 2022 הוציא דואט עם הזמר מרדכי שפירא לשיר "לחי עולמים" שהלחין המוזיקאי מאט דאב למילים מתפילת חג "שמחת תורה". בספטמבר 2023, בטור לסיכום שנת תשפ"ג במוזיקה החרדית, כינה מבקר המוזיקה נתנאל לייפר את השיר "המנצח הגדול והאמיתי של השנה" וכתב <ref></ref>

באוקטובר של אותה שנה זכה "לחי עולמים" בתואר "שיר השנה" במצעדי המוזיקה של רדיו קול ברמה ושל רדיו קול פליי.<ref></ref> במצעד של קול חי מיוזיק זכה השיר במקום השני, ובמצעד של כיכר השבת ושל אתר המחדש במקום השלישי.<ref></ref><ref></ref>

בעקבות מלחמת חרבות ברזל החליט להוציא מחרוזת חיזוק עם 15 שירים מחזקים. המחרוזת זכתה להצלחה רבה בקרב הציבור הישראלי. בדצמבר 2023 פרסם את הסינגל "לא לפחד", גם בנושא המלחמה. כשבוע לאחר מכן פרסם קליפ לשיר הנחשב לאחד הקליפים היקרים שנעשו במוזיקה החסידית.<ref></ref>

בפברואר 2024 יצא למסע הופעות שמטרתו הייתה לקיים 8 הופעות בחודש אחד על מנת לשמח את הציבור היהודי ברחבי העולם. המסע התחיל בסאו פאולו בברזיל ובטורונטו שבקנדה, והמשיך ברחבי ארצות הברית, עם הופעות בערים אטלנטה, לאס וגאס, יוסטון, דאלאס, סולט לייק סיטי ובוסטון.

בין שיריו המפורסמים: "יש תקווה","עברי אנכי", "כולם שרים", "מעלה אני", "תודה", "ימה" ו"חראשו".

== סגנון מוזיקלי וקול ==
המוזיקה של פרידמן מוגדרת כ-"פופ חסידי". קולו נחשב לייחודי מאוד, ומאוד תרם להצלחתו במקצוע. הוא שר בעיקר בעברית ובאנגלית, אך לפעמים גם ביידיש ואף ברוסית.

== הופעות צדקה ==
פרידמן הופיע בשלושה סינגלים לגיוס כספים: "חשוף", התומך בבנייה מחדש של בית חב"ד שנפגע בפיגועי מומבאי ב-2008, ומשפחות הקורבנות; "אחדות", הפקה של 30 מפיקים מובילים, שירים לטובת הגנתו המשפטית של שלום רובשקין; ו"ברחמים", שהכנסותיהם יועדו להוצאות רפואיות של אילן טוקר, תושב ניו יורק שסבל מפגיעה מוחית טראומטית. בשנת 2014 שר פרידמן באלבום "שיר", אוסף של 18 שירים שהלחין שלמה רכניץ ובביצוע האמנים המוזיקליים המובילים בעולם היהודי האורתודוקסי. האמנים כולם תרמו את כישרונותיהם, וההכנסות ממכירת אלבומים נתרמו לקרן שבייס, התומכת בחקלאים ישראלים ובשמירה על חוקי שמיטה.

פרידמן מרבה להופיע באירועי חב"ד. בשנת 2009 היה סולן אורח באנדרטת יום השנה הראשון לשליחי חב"ד שנרצחו בפיגועים במומבאי ב-2008. בשנת 2013 שר הן למבוגרים והן לנוער בכנס כינוס השלוחים השנתי בניו יורק בטיימס סקוור. בדצמבר 2013 הוא שר את ההמנון הלאומי של ארצות הברית במשחק של הברוקלין נטס.

בשנת 2014 הופיע בהופעה של Chasdei Soul II Soul לטובת תלמידים בעלי צרכים מיוחדים בקראון הייטס.

== קליפים ==
פרידמן הוציא קליפים רבים, ורובם מקוריים ומצליחים מאוד, והם גם אלה שקידמו אותו בקריירה שלו. בקליפ של "יש תקווה" משנת 2012 הוא שר על רקע נוף עירוני לילי ולאחר מכן עובר לשדה שטוף שמש בליווי מקהלת ילדים. בקליפ ב-2013 ל"מעלה אני", פרידמן שר ליד קו החוף של מאליבו, קליפורניה, בעוד גיטריסט, גיטריסט בס ומתופף, מנגנים מתחת למים בבריכת שחייה. פרידמן בסופו של דבר קופץ לבריכה לבוש במלואו בחליפה השחורה, החולצה הלבנה והעניבה שלו - מוחא כפיים, מתופף ומנגן עם הלהקה. בקליפ שלו לשיר "ימה" מ-2022, הוא רץ בכל רחבי ארץ ישראל, מצפון לדרום.

==שירים וסינגלים==
{| class="wikitable sortable"
!שם סינגל
!תאריך יציאה
|-
|עברי אנכי
|5 בפבר׳ 2017
|-
|תודה
|21 ביוני 2015
|-
|יש תקווה
|19 בנוב׳ 2012
|-
|כולם שרים (קליפ)
|10 באוקטובר 2017
|-
|חראשו (Хорошо - Charasho)
|21 ביולי 2021
|-
|Evolution Of Jewish Music
|9 ביולי 2017
|-
|מעלה אני
|17 בינו׳ 2013
|-
|הריני מקבל
|4 בספט׳ 2019
|-
|A Yid
|14 בפברואר 2021
|-
|כולם שרים (מקורי)
|7 ביולי 2016
|-
|It's A Rebbe's Life
|30 באפריל 2021
|-
|No Time Like Now
|28 בדצמבר 2018
|-
|יש תקווה מחודש (2020)
|4 במרץ 2020
|-
|ר' יהושע אומר
|9 בינואר 2018
|-
|My Dear Rebbe
|12 באפריל 2020
|-
|ימה
|19 במאי 2022
|-
|לא לפחד
|6 בינואר 2024
|}

==דיסקוגרפיה==
===אלבומים===
* טעמו וראו כי טוב ה (2010)
*נגילה ונשמחה (2011)
* יש תקוה (2013)
* בני היכלא (שירי שבת) (2014)
* כל הנשמה שלי (2014)
* למלא את העולם באור (2016)
* כולנו נלך (2019)
* Whispers of the Heart [לחישות הלב] (ווקאלי) (2020)
* Whispers of the Heart 2 [לחישות הלב 2] (ווקאלי) (2021)
* PURIM [פורים] (2022)
* Whispers of the Heart 3 [לחישות הלב 3] (ווקאלי) (2023)

===אלבומים בהם השתתף===

=== סינגלים ===

* חשוף - עם איצי ספינר וישראל ורדיגר (2008)
*ברחמים - עם ארי גולדוואג (מופיע גם באלבומו "יש תקווה") (2010)
*מי שמאמין (גרסת קאבר לאייל גולן) (2011)
*Light One Candle (2014)
*כולם שרים (מופיע גם באלבומו "למלא את העולם באור") (2016)
*ר' יהושע אומר (מופיע גם באלבומו "למלא את העולם באור") (2018)
*והערב נא - עם ברוך לוין (2018)
* ליכטיג און ווארעם (2018)
*ותחזינה (2018)
*No Time Like Now (2018)
*בפי ישרים - עם איתן כ"ץ (2019)
*My Dear Rebbe - עם איצי וולדנר (2019)
*הריני מקבל (מופיע גם באלבומו "כולנו נלך") (2019)
*וזכני - עם ברוך לוין, פרחי ניו יורק ופרחי שיר ושבח (2020)
*בשיר - עם שרולי גרין (2020)
*מחרוזת ל"ג בעומר - עם עמי כהן (2020)
*מי כעמך ישראל- עם יוסף ניוקומב (2020)<ref></ref>
*איך בין דיינס - עם דובי מייזעלס (2020)
*25,000 Candles (2021)
*We May All Be Different - עם יוסף ניוקומב (2021)
*A Yid (2021)
*Many Voices One Song - עם ברוך לוין, מרדכי שפירא ובערי וועבער (2021)
*פותח - עם צבי זילברשטיין (2021)
*It's A Rebbe's Life (2021)
*ניגון שמחה (מתוך פרויקט צמאה) (2021)
*החיינו א-ל - עם החזן אריה הורוויץ (2021)
*אבינו מלכנו (מתוך פרויקט חיזוק של אלי גרסטנר) (2021)
*אורייתא (2021)
*Thank You Rabbi - עם איצי וולדנר (2021)
*Stand Up for our Morahs (תורה ומסורה) (2021)
* שיר הצדקה - עם שוקי סלומון, 2021
* ימה (2022)
* טו טו טו (2023)
* לא לפחד (2024)

== חיים אישיים ==
פרידמן נשוי לחנה לבית גופין, אב לארבעה ומתגורר בברוקלין, ניו יורק.

====עץ משפחתי====

==קישורים חיצוניים==
* 

* [https://www.kikar.co.il/tags/בני%20פרידמן בני פרידמן] באתר כיכר השבת
* [http://www.shturem.net/index.php?section=multimedia&id=1005Wt8lg&bvm=bv.94911696,d.d24 בני פרידמן בראיון ראשון להאזנה - שטורעם.נט כל חב"ד יודעת]
* [http://youtube.com/watch?v=0QhyA_aq3X0 מוצ"ש חי | מוצ"ש עם בני פרידמן - ראיון והופעה]
* [http://www.chasidinews.com/13480/ בני פרידמן בראיון וידאו לחסידיונז], חסידיונז
* [http://www.col.org.il/show_news.rtx?artID=86880 בני פרידמן בראיון ראשון על אלבומו החדש להאזנה], col תשע"ה
* [https://web.archive.org/web/20190917184147/http://www.shlager.net/article/2120/מוזיקה/shlager/בני-פרידמן-שולף-בשלאגר-מיוחד.html בני פרידמן שולף בשלאגר • מיוחד], שלאגר. נט
* גבי כץ, [http://www.kikar.co.il/167310.html ההורדות פוגעות בנו אבל אנחנו רוצים לשמח], כיכר השבת
* דבורה קיציס, [https://www.facebook.com/watch/live/?v=2208334359404372&ref=watch_permalink בני פרידמן מתארח אצל דבורה קיציס בתוכנית שירה חדשה], רשת מורשת, קול ישראל
* 
* 

==הערות שוליים==

קטגוריה:זמרים חסידיים אמריקאים
קטגוריה:זמרים חסידיים
קטגוריה:זמרים השרים בעברית
קטגוריה:מוזיקאים וזמרים חסידי חב"ד
קטגוריה:חרדים אמריקאים
קטגוריה:משפחת פרידמן-מרקוס
קטגוריה:שופטי הקול הבא
קטגוריה:קראון הייטס: אישים
קטגוריה:אמריקאים שנולדו ב-1984